- Simona Halep şi-a anunţat noul antrenor
- Cine o va pregăti pe româncă
Simona Halep şi-a anunţat noul antrenor, după înfrângerea din primul tur de la Miami. Românca a dezvăluit că va fi pregătită de Carlos Martinez Comet, un tehnician spaniol de 49 de ani.
Simona Halep a revenit pe terenul de tenis, la turneul de la Miami, după suspendarea pentru dopaj. Românca a fost învinsă de Paula Badosa, în trei seturi, scor 6-1, 4-6, 3-6.
Simona Halep şi-a anunţat noul antrenor
Simona Halep a dezvăluit că va începe să lucreze alături de Carlos Martinez Comet din următoarea perioadă. Românca a avut doar cuvinte de laudă la adresa viitorului ei tehnician, care le-a mai antrenat în trecut, printre altele, pe Svetlana Kuznetsova, Clara Tauson şi Daria Kasatkina.
"Am vorbit cu Carlos Martinez, o să am o perioadă de pregătire, de cunoaștere, să spun așa, după Miami, când mă voi întoarce în Europa. Sper să meargă bine, eu îl apreciez foarte mult, a lucrat cu jucătoare care mie mi-au plăcut foarte mult, cum a fost Svetlana Kuznetsova și îi admir munca foarte-foarte mult.
Sper să ne înțelegem și sper să fiu aptă să muncesc la nivelul la care el își dorește și să facem treabă bună împreună", a declarat Simona Halep, conform digisport.ro.
Carlos Martinez Comet, noul antrenor al Simonei Halep, a mai lucrat alături de Galo Blanco, Fernandon Vicente, Marc Lopez, German Puentes, Misa Eguchi, Katerina Kozlova, Feliciano Lopez, Daria Kasatkina şi Margarita Gasparyan.
Tehnicianul iberic de 49 de ani a obţinut rezultate notabile alături de Svetlana Kuznetsova. Rusoaica a cucerit două titluri în 2016 şi a ajuns în finalele a trei turnee de 1000 de puncte, Indian Wells, Miami şi Madrid, cu Carlos Martinez alături.
De asemenea, Carlos Martinez a jucat şi tenis, însă cea mai bună clasare a sa în clasamentul de simpul a fost locul 400 ATP, în timp ce la dublu a fost pe locul 180 ATP.
Simona Halep a tras concluziile, după ce a fost învinsă de Paula Badosa la revenirea pe teren
Este mult prea devreme. Nu știam ce să mă aștept de la decizia TAS, deci nu am planificat nimic. Aici am venit în special din dragoste pentru tenis. Totul s-a întâmplat repede, au trecut doar câteva zile de la decizie. Mă duc acasă și va trebui să mă antrenez mai intens. Nivelul este foarte ridicat în acest moment în circuit. Apoi vom vedea.